सूत्रों के अनुसार रविवार को भारतीय उच्चायोग के चार अधिकारी जब आधिकारिक गाड़ी में बैठकर आबपारा मार्केट जा रहे थे। तब मोटरसाइकिल पर सवार 2 लोगों ने उनका पीछा किया। भारतीय उच्चायोग की वेबसाइट लगातार पाकिस्तान में ब्लॉक है। इसपर भारत ने कड़ी आपत्ति जाहिर करते हुए पाक को मामले की जांच करने के लिए कहा है। भारत सरकार ने कहा है कि वेबसाइट के रुक-रुककर काम करने की वजह से उच्चायोग के सामान्य कामकाज पर प्रभाव पड़ रहा है। इस वजह से पड़ोसी देश से कहा गया है कि वह इन घटनाओं की पुनरावृत्ति ना होने का ख्याल रखें।